Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1111

3. Médiaismeret. Nem verbális információk értelmezése Szakképzés: 1/11. Cél: Betartani a felnőttekhez illő viselkedési normákat. Elvégezni pontosan, felelősségteljesen a feladatokat. Fejleszteni a beszéd- és szövegértést a külvilággal való kapcsolatok javítása érdekében. Magasabb szintre emelni az önkifejezés képességét. Elmélyíteni a környezetben való tájékozódást gyakorlati feladatok megoldásával, szükség esetén segítséget kérni a megfelelő személytől. Feladatok: Figyelemfelkeltés a környezetből származó feldolgozható információk felismerésére. A társas nyelvi magatartás megtanítása. A megszerzett ismeretek gyakorlása az egyéni képességek és készségek figyelembevételével. A szándék és akarati megnyilvánulásoknak megfelelő kommunikálásra való képesség kialakítása. Elvárt teljesítmény: Tudjon a különféle élethelyzeteknek megfelelően kommunikálni. Fejlessze tovább a nyelvi ismereteit. Sajátítsa el a társalgási stílust (udvariasság, tolerancia és határai). Ismerje a napi aktuális eseményeket, arról tudjon beszámolni és véleményt alkotni a média alapján (következtetés, ítéletalkotás). Értékelés: Tanév végén érdemjeggyel, félévente szöveges tájékoztatással. Évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes